לינור כץ משמשת נגנית משנה לנגן ראשון בתזמורת הפילהרמונית הישראלית. בנוסף, הופיעה בכל העולם כחלק מתזמורת ׳דיוואן מזרח-מערב׳ בניצוחו של מאסטרו דניאל ברנבוים ואף שימשה כנגנית מובילה בסיורי התזמורת השונים.

הופיעה כסולנית עם תזמורת ‘רדיו פראג’, באולם דבוז׳אק ברודולפינום – פראג. כמו כן ניגנה כסולנית עם התזמורת הסימפונית ירושלים, תזמורת האופרה הישראלית ועוד.

לינור מרבה להופיע כנגנית מוזיקה קאמרית בארץ ובעולם. בין היתר, שיתפה פעולה עם אמנים כמרתה ארחריך, דניאל ברנבוים, יצחק פרלמן, גיל שחם, קטיה בוניאטשוילי, רנו וגוטייה קאפוסון ועוד.

לינור נולדה בישראל בשנת 1987. בגיל 10 החלה לימודי צ’לו עם מר מיכאל בזם בקונסרבטוריון הישראלי למוסיקה תל-אביב. בתקופת שירותה בצה”ל כ”מוסיקאית מצטיינת”, למדה עם מר הלל צורי בביה”ס למוסיקה ע”ש בוכמן מהטה. השלימה תואר ראשון ושני ב New England Conservatory בבוסטון כתלמידתו של לורנס לסר.